Wilhelm Schirmer

20px Arabat eo droukveskañ gant Johann Wilhelm Schirmer

August Wilhelm Ferdinand Schirmer (Berlin,  – Nyon, ) a oa ul livour alaman.

Ur gweledvaour e oa, a gelenne en Düsseldorfer Malerschule, Skol Livouriezh Düsseldorf, m'en devoe al livour stadunanat James McDougal Hart da skoliad  Andree, Rolf. Die Düsseldorfer Malerschule. Darmstad : Verlag Phillip von Zabern, 1979, p. 145  Morgen, Sabine. Die Ausstrahlung der Düsseldorfer Schule nach Amerika im 19. Jahrhundert. Göttingen : Edition Rupecht, 2008, p. 384 ha 686 .

Buhez
Ul livour bokedoù e oa W. Schirmer e deroù e remzad, e Königlichen Porzellan-Manufaktur ("Labouradeg real porselen") Berlin, ma voe implijet betek 1823. Da weledvaour ec'h eas goude-se, ha gant Peter Joseph Lenné e labouras evit adkempenn park ha kastell Glienicke, a oa d'ar priñs Carl von Preußen.

E 1827 ec'h eas da Italia, ma chomas betek 1831. Goude distroet da Verlin e stalias ur studio eno, a zesachas buan ur strollad bras a studierion. D'ar mare-se e kenlabouras gant ar priñs Hermann von Pückler-Muskau (1785-1871), a oa ul livour ivez, evit skeudennaouiñ e sturlevr a-zivout an terkañ liorzhoù, Andeutungen über Landschaftsgärtnerei ("Notennoù a-zivout an terkañ liorzhoù", 1834) Hermann Fürst von Pückler-Muskau (Stuttgart, 1834). Andeutungen über Landschaftsgärtnerei. Basel : Birkhäuser, 2014  • .

Er bloaz 1835 e voe anvet W. Schirmer da ezel eus Akademiezh Berlin, ma kelennas al livañ gweledvaoù betek 1839.

Adalek 1847 e labouras evit kinklañ mirdi nevez Berlin, an Neues Museum, ma reas murlivadurioù e sal Henegipt hag e hini Henc'hres.

War an distro eus ur veaj arall da Italia e varvas e Nyon, e Kanton Vaud e Suis, d'an oad a 64 bloaz. E bered kozh St. Matthäus e Schöneberg e voe sebeliet, hogen diskaret eo bet e vez Mende, Hans-Jürgen. Lexikon Berliner Grabstätten. Berlin : Haude & Spener, 2005, p. 308 .

Dibar eo lec'h Wilhelm Schirmer en Istor an arzoù, pa lakae an aozadur dreist an teknik Chisholm, Hugh. Schirmer, Fiedrich Wilhelm. In : Encyclopædia Britannica, levrenn 24. Cambridge : Cambridge University Press, 1911, .. Muioc'h eget lakaat war baper ar pezh a wele a reas en Italia : dastum danvez naturel a rae, evit aozañ dre ijin gweledvadoù a vije istorel ha barzhoniel war un dro. Kement-se a lakaas e pleustr pa ginklas mogerioù Neues Museum'' Berlin.

Taolennaoueg

Notennoù

Rummad:Livourien alaman an XIXvet kantved
Rummad:Ganedigezhioù 1802
Rummad:Marvioù 1866